En 1925, mientres a suya estancia en prisión, Hitler redactó o suyo manifiesto politico, o Mein Kampf, y estructuró o suyo partito como una formación melitarizata, basata en o Sturmabteilung (SA) dirixito en primeras por Hermann Göring y dimpués por Ernst Röhm y en a elite d'ista organización paramelitar, as Schutzstaffel (u SS) dirixita por Heinrich Himmler, encara que dende 1923 dica 1926 estioron prohibitos en o país. Contactó tamién con grupos d'ideyolochía semilar en o norte d'Alemanya ta expandir o suyo partito ta Prusia y Berlín.